อนุดิษฐ์ จี้ ประยุทธ์ ตอบคำถามสังคม หน้ากากอนามัยหายไปไหน
อนุดิษฐ์ เลขาฯ เพื่อไทย จี้ ประยุทธ์ ตอบคำถาม หน้ากากอนามัยหายไปไหน ชี้หากตอบไม่ได้ หรือตอบได้ไม่ชัดเจน สังคมคงยอมรับไม่ได้แน่นอนวันที่ 11 มี.ค. น.อ.อนุดิษฐ์ นาครทรรพ เลขาธิการพรรคเพื่อไทย ให้สัมภาษณ์ กรณีกระแสข่าวรัฐบาลปล่อยปละละเลยให้มีการกักตุนหน้ากากอนามัย ว่า ขณะนี้สังคมยังไม่ได้รับคำตอบที่ชัดเจนว่า การกักตุนหน้ากาก มีจริงหรือไม่ และเส้นทางการกระจายหน้ากากอนามัยเป็นอย่างไร ทำไมยังขาดแคลนอยู่ หน้ากากหายไปไหน ทำไมไม่ไปถึงมือประชาชน พล.อ.ประยุทธ์ ต้องรีบตรวจสอบและมีคำตอบให้กับประชาชน เพราะสังคมยังมีความเคลือบแคลงสงสัยเพื่อความโปร่งใส ในฐานะนายกฯ ที่ต้องรับผิดชอบคนทั้งประเทศ ท่านต้องตอบคำถามทั้งหมดว่า วันนี้หน้ากากไม่พอใช้เพราะเหตุใด หน้ากากหายไปไหน ถูกคนใกล้ชิดรัฐบาลนำไปกักตุนไว้ขายต่อใช่หรือไม่ ยิ่งมีกระแสข่าวการลักลอบเอาหน้ากากออกมาจากกรมการค้าภายใน เรื่องแบบนี้เกิดขึ้นได้อย่างไร ใครเกี่ยวข้องบ้าง และจะเอาผิดกลุ่มคนเหล่านี้อย่างไร รัฐบาลต้องรีบออกมาชี้แจง เพราะหน้ากากอนามัยเป็นสิ่งจำเป็นต่อประชาชนในขณะนี้ส่วนกรณีที่มีคำครหาว่า คนใกล้ชิด รมต. ในรัฐบาลทำการกักตุนหน้ากากที่เกิดขึ้น พล.อ.ประยุทธ์ ปล่อยปละละเลย ลูบหน้าปะจมูก ในการตรวจสอบความจริงแบบนี้ไม่ได้ เพราะสังคมจะยอมรับไม่ได้อย่างแน่นอน นายอนุดิษฐ์ กล่าว
อนุดิษฐ์ เลขาฯ เพื่อไทย จี้ ประยุทธ์ ตอบคำถาม หน้ากากอนามัยหายไปไหน ชี้หากตอบไม่ได้ หรือตอบได้ไม่ชัดเจน สังคมคงยอมรับไม่ได้แน่นอน 
กักตุนหน้ากากอนามัย,ตุนหน้ากากอนามัย,อนุดิษฐ์ นาครทรรพ,ประยุทธ์ จันทร์โอชา,หน้ากากอนามัยหายไปไหน,เพื่อไทย,คนใกล้ชิดรมต.,ข่าวทั่วไป